L 226/10 Jurnalul Oficial al Uniunii Europene 1.9.2011 DECIZII DECIZIA DE PUNERE ÎN APLICARE A COMISIEI din 31 august 2011 privind recunoaşterea Marocului în temeiul Directivei 2008/106/CE a Parlamentului European și a Consiliului în ceea ce priveşte sistemele de formare și certificare a navigatorilor [notificată cu numărul C(2011) 6020] (Text cu relevanță pentru SEE) (2011/520/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/106/CE a Parlamentului European și a Consiliului din 19 noiembrie 2008 privind nivelul minim de formare a navigatorilor (!), în special articolul 19 alineatul (3) primul paragraf, având în vedere cererea înaintată de Cipru la 13 mai 2005, întrucât: În conformitate cu Directiva 2008/106/CE, statele membre pot decide să ateste certificatele corespunzătoare ale navigatorilor eliberate de ţări terțe, cu condiția ca țara terță respectivă să fie recunoscută de Comisie. Aceste țări terțe trebuie să îndeplinească toate cerințele Convenției Organizației Maritime Internaţionale (OMI) privind stan- dardele de pregătire a navigatorilor, brevetarelatestare și efectuare a serviciului de cart (denumită în continuare „Convenția STCW”) din 1978 (), astfel cum a fost revizuită în 1993. Prin scrisoarea din 13 mai 2005, Cipru a solicitat recu- noaşterea Marocului. Ca urmare a solicitării Ciprului, Comisia a evaluat sistemele de formare şi certificare din Maroc, pentru a verifica dacă această țară respectă toate cerințele Convenţiei STCW și dacă s-au luat măsurile corespunzătoare în vederea prevenirii fraudei în ceea ce priveşte certificatele. Evaluarea a avut la bază rezultatele unei anchete efectuate de experții Agenţiei Europene () JO L 323, 3.12.2008, p. 33. (?)) Adoptată de Organizația Maritimă Internaţională. pentru Siguranţă Maritimă în decembrie 2006. În cursul acestei anchete s-au constatat unele deficiențe ale sistemelor de formare şi certificare. Comisia a transmis statelor membre un raport privind rezultatele evaluării. Prin scrisorile din 4 februarie 2009 și 9 martie 2010, Comisia a solicitat Marocului să prezinte documente care să demonstreze remedierea deficiențelor constatate. Marocul a prezentat, prin scrisorile din 13 mai 2009, 29 mai 2009, 2 aprilie 2010 şi 4 ianuarie 2011, infor- mațiile și documentele solicitate referitoare la aplicarea de măsuri corective adecvate şi suficiente pentru remedierea majorității deficiențelor constatate în cadrul evaluării conformității. Deficiențele rămase privesc, pe de o parte, lipsa preve- derilor legale referitoare la echipamentele de formare şi la calificările şi formarea instructorilor și a evaluatorilor și, pe de altă parte, lipsa echipamentelor de formare în cadrul principalei instituții de educaţie și formare în domeniul maritim din Maroc. Prin urmare, Marocului i- a fost adresată invitația de a implementa măsuri corective suplimentare în acest sens. Aceste deficiențe nu sunt însă de natură să pună sub semnul întrebării nivelul general de respectare de către Maroc a cerințelor Convenției STCW privind formarea şi certificarea navigatorilor. Rezultatul evaluării conformității și analiza informațiilor furnizate de Maroc arată că această țară respectă toate cerințele Convenției STCW şi că a luat măsurile cores- punzătoare în vederea prevenirii fraudei în ceea ce priveşte certificatele. Prin urmare, această țară trebuie recunoscută de Comisie.